วันนี้แวะเวียนมาร้าน บังหมัด อีกครั้ง เนื่องในเทศกาลวาเลนไทน์ สิ่งที่ทำให้รู้สึกอมยิ้มเล็กๆ คือ ข้าวหมกไก่ ข้าวมันไก่ ในจานที่เสิร์ฟเป็นรูปหัวใจ แหมพี่เขาทันเทศกาลจริง ที่สำคัญความอร่อยในโหมดข้าวก็ยังทำได้อย่างสมบูรณ์แบบ โหผมนี่ร้องอุ๊ป!! ด้วยความลืมตัว คิดในใจว่าพี่แก บังหมัด ถ้าเป็นหนังกำลังภายใน พี่เขาสมเป็นยอดฝีมือทางด้านอาหารจริงๆ แต่ก็ไม่กล้าชมพี่เขาต่อหน้าเพราะกลัวพี่แกจะหาว่าประจบ ได้แต่บอกว่าก็อร่อยดีครับ แล้วก็คิดค่าเสียหายตามระเบียบ ผมก็จากไปด้วยความอาลัยและคิดว่ามาครั้งหน้า พี่เขาคงมีอะไรแปลกใหม่มาอีกแน่ ท้ายนี้ผมขออัพรูปไว้ให้ดูนะครับ